﻿ Иван Тотев изпрати доброволци на международно учение - plovdiv.utre.bg
14 септември 2018, 20:53 | plovdivutre
Шестима човека от доброволно формирование "Пловдив 112" заминаха на международно обучение в Турция тази сутрин. Те бяха изпратени от кмета на Пловдив Иван Тотев, който им пожела на добър час и да се представят на ниво.
Пловдивските доброволци участват за първи път в подобно обучение, като за целта тръгват с пълно оборудване – въжета, дрон, екипировка, трион, носилки, медицинска раница и т.н.. Очакват ги изненади и извънредни ситуации, които ще бъдат симулирани. Единственото, което знаят е, че има "съборена от земетресение" сграда и че ще оказват помощ на "пострадалите".
Участието в подобно обучение е от изключително значение, защото доброволците ще обменят опит, знания и умения в оказването на помощ в извънредни ситуации. Членовете на Доброволно формирование "Пловдив 112" изказаха благодарност на кмета Иван Тотев за оказаната подкрепа от страна на Община Пловдив и за възможността да се включат в това така важно за тях обучение.
земетресениеучение